Ιαματικές Πηγές Θερμών Ικαρίας

Οι Ιαματικές Πηγές Θερμών Ικαρίας είναι ιαματικές πηγές στο νησί της Ικαρίας, στην Ελλάδα.

Τοποθεσία 
Περίπου 2,5 χιλιόμετρα ανατολικά της πρωτεύουσας της Ικαρίας, του Αγίου Κήρυκου, βρίσκεται ο οικισμός των Θερμών που μαζί με την κοινότητα του Αγίου Κήρυκου, του Ξυλοσύρτη και της Αγίας Κυριακής, αποτελούν τα 4 γεωγραφικά σημεία με τις Ιαματικές πηγές της Ικαρίας.

Πηγές 
Στα Θέρμα Ικαρίας συναντούμε τις εξής πηγές:

 Απόλλωνα
 Αρτέμιδος (επιχώθηκε μεταξύ 1980 και 1982)
 Παμφίλη (δεν λειτουργεί από το 1990)
 Κράτσα
Σπηλαίου
 Χαλασμένα Θέρμα ή Παλαιά Θέρμα (εγκαταλείφθηκε λόγω μείωσης της θερμοκρασίας)
 Πατερό (άνευ εκμετάλλευσης)

Ιδιότητες πηγών-κατάσταση διαχείρισης 
Οι ιαματικές πηγές των Θερμών Ικαρίας θεωρούνται από τις πιο ραδιενεργές πηγές παγκοσμίως και ανήκουν στην κατηγορία των υπέρθερμων ραδιενεργών αλιπηγών. Ήδη από την αρχαιότητα αλλά και από σύγχρονες μελέτες έχει διαπιστωθεί ότι οι ιαματικές πηγές δρουν ευεργετικά και ενδείκνυται για παθήσεις όπως ρευματισμούς, αρθρίτιδες, νευραλγίες, μυαλγίες, γυναικολογικές, δερματικές και ενδοκρινολογικές παθήσεις, δυσλειτουργίες κυκλοφοριακού και αναπνευστικού συστήματος. 

Κυριότερες πηγές Θερμών Ικαρίας

Θεσμικό πλαίσιο Ιαματικών πηγών 
Στο άρθρο 18 του Συντάγματος οι ιαματικές πηγές συγκαταλέγονται στο φυσικό πλούτο της χώρας μαζί με τα μεταλλεία, τα ορυχεία, τα σπήλαια, τον υπόγειο πλούτο κλπ.  

Οι κυριότεροι νόμοι που συνθέτουν το θεσμικό πλαίσιο των ιαματικών πηγών είναι:

 Ν.2188/1920 (ΦΕΚ132/17-06-1920) «Περί Ιαματικών Πηγών»
 Ν. 4844/1930 (ΦΕΚ268/04-08-1930) «Περί διατάξεων αφορωσών την εκμετάλλευσιν των Ιαματικών Πηγών»
 Ν.4086/1960 (ΦΕΚ112/30-07-1960) «Περί τροποποιήσεως και συμπληρώσεως διατάξεων τινών περί Ιαματικών Πηγών»
 Ν.3498/2006 (ΦΕΚ230/24-10-2006) «Ανάπτυξη Ιαματικού Τουρισμού και λοιπές διατάξεις»

Παραπομπές 

Ικαρία